CELEX: 32013D0761
Language: lt
Date: 1386806400000
Title: 2013/761/ES: 2013 m. gruodžio 12 d. Komisijos sprendimas dėl Jungtinės Didžiosios Britanijos ir Šiaurės Airijos Karalystės pranešimo apie pereinamojo laikotarpio nacionalinį planą, nurodytą Europos Parlamento ir Tarybos direktyvos 2010/75/ES dėl pramoninių išmetamų teršalų 32 straipsnyje (pranešta dokumentu Nr. C(2013) 8815)

14.12.2013   
            
            
               LT
            
            
               Europos Sąjungos oficialusis leidinys
            
            
               L 335/52
            
         KOMISIJOS SPRENDIMAS
   2013 m. gruodžio 12 d.
   dėl Jungtinės Didžiosios Britanijos ir Šiaurės Airijos Karalystės pranešimo apie pereinamojo laikotarpio nacionalinį planą, nurodytą Europos Parlamento ir Tarybos direktyvos 2010/75/ES dėl pramoninių išmetamų teršalų 32 straipsnyje
   (pranešta dokumentu Nr. C(2013) 8815)
   (Tekstas autentiškas tik anglų kalba)
   (2013/761/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. lapkričio 24 d. Europos Parlamento ir Tarybos direktyvą 2010/75/ES dėl pramoninių išmetamų teršalų (taršos integruotos prevencijos ir kontrolės) (1), ypač į jos 32 straipsnio 5 dalies antrą pastraipą,
   kadangi:
   
               (1)
            
            
               pagal Direktyvos 2010/75/ES 32 straipsnio 5 dalies pirmą pastraipą Jungtinė Didžiosios Britanijos ir Airijos Karalystė (toliau – Jungtinė Karalystė) 2012 m. gruodžio 14 d. Komisijai pateikė pereinamojo laikotarpio nacionalinį planą (PLNP) (2);
            
         
               (2)
            
            
               PLNP įvertintas pagal Direktyvos 2010/75/ES 32 straipsnio 1, 3 ir 4 dalis ir Komisijos įgyvendinimo sprendimą 2012/115/ES (3);
            
         
               (3)
            
            
               vertindama Jungtinės Karalystės pateikto PLNP išsamumą, Komisija nustatė, kad PLNP trūksta daug svarbių vertinimui duomenų ir kad Įgyvendinimo sprendimo 2012/115/ES priedo A priedėlio A.1 lentelėje pateiktas duomenų šablonas užpildytas ne visiškai. Komisija taip pat atkreipė dėmesį, kad daugelis į PLNP įtrauktų įrenginių neatitinka 2009 m. išmetamųjų teršalų apraše (inventoriuje), kurį Jungtinė Karalystė pateikė pagal Europos Parlamento ir Tarybos direktyvą 2001/80/EB (4), nurodytų duomenų;
            
         
               (4)
            
            
               kadangi duomenų trūkumas bei PLNP ir pagal Direktyvą 2001/80/EB pateikto išmetamųjų teršalų aprašo (inventoriaus) neatitikimas trukdė vertinti PLNP, Komisija 2013 m. birželio 3 d. raštu (5) paprašė Jungtinės Karalystės iš naujo pateikti PLNP naudojant tinkamus duomenų šablonus ir nurodyti trūkstamus duomenis, paaiškinti, kodėl skiriasi PLNP ir pagal Direktyvą 2001/80/EB pateikto išmetamųjų teršalų aprašo (inventoriaus) duomenys, ir aiškiai patvirtinti, kad PLNP buvo sudarytas pagal Direktyvos 2010/75/ES 29 straipsnyje nustatytas jungimo taisykles;
            
         
               (5)
            
            
               Jungtinė Karalystė Komisijai papildomos informacijos pateikė 2013 m. birželio 18 d. (6), birželio 19 d. (7), birželio 20 d. (8) ir liepos 1 d. (9). Jungtinė Karalystė pagal tinkamus šablonus pateikė daugumą trūkstamų duomenų, taip pat iš dalies paaiškino, kodėl skiriasi PLNP ir pagal Direktyvą 2001/80/EB pateiktame 2009 m. išmetamųjų teršalų apraše (inventoriuje) pateikta informacija;
            
         
               (6)
            
            
               išsamiau įvertinusi PLNP ir Jungtinės Karalystės pateiktą papildomą informaciją, Komisija 2013 m. rugsėjo 10 d. išsiuntė antrą raštą (10). Šiame rašte Komisija pakartojo savo prašymą Jungtinei Karalystei aiškiai patvirtinti, kad visiems į PLNP įtrauktiems įrenginiams buvo teisingai taikytos Direktyvos 2010/75/ES 29 straipsnyje nustatytos jungimo taisyklės ir patvirtinti, kad į PLNP neįtrauktas joks kurą deginantis įrenginys, kuriam buvo taikyta Direktyvos 2001/80/EB 4 straipsnio 4 dalyje nustatyta išimtis. Komisija vėl pareiškė abejones, ar tam tikri į PLNP įtraukti įrenginiai atitinka reikalavimus, ir paprašė pateikti papildomų duomenų ir (arba) paaiškinimų dėl vidutinių išmetamųjų dujų srautų, perskaičiavimo koeficientų, bendros vardinės šiluminės galios ir išmetamųjų teršalų kiekio ribinių verčių, taikytų tam tikriems įrenginiams, visų pirma įvairių rūšių kurą deginantiems įrenginiams ir dujų turbinoms. Komisija taip pat paprašė Junginės Karalystės pateikti informacijos apie priemones, susijusias su 120 į PLNP įtrauktų įrenginių, kuriomis būtų užtikrinama, kad nebus viršytos išmetamųjų teršalų kiekio ribinės vertės, kurios bus taikomos nuo 2020 m. liepos 1 d.;
            
         
               (7)
            
            
               2013 m. rugsėjo 10 d. raštu Komisija Jungtinę Karalyste informavo, kad 1 200 mg/Nm3 išmetamo NOx kiekio ribinė vertė taikyta kietajam kurui „Alberthaw Power Station“ įrenginyje, kurio įnašas į PLNP NOx viršutinę ribą yra didelis, turi būti patikslinta, nes šis įrenginys per 2001–2010 m. atskaitos laikotarpį neatitiko Įgyvendinimo sprendimo 2012/115/ES priedo C priedėlio C1 lentelės 2 pastaboje nustatytų šios ribinės vertės taikymo sąlygų. Remiantis Komisijos turima informacija, Jungtinė Karalystė neįrodė, kad įrenginyje naudoto kietojo kuro vidutinis metinis lakiųjų junginių kiekis kiekvienais metais nuo 2001 iki 2010 buvo mažesnis nei 10 %;
            
         
               (8)
            
            
               savo atsakymuose, pateiktuose 2013 m. rugsėjo 26 ir 27 d. (11), Jungtinė Karalystė pateikė papildomų duomenų ir Komisiją informavo, kad iš PLNP išbraukė 11 įrenginių. Dėl įrenginio „Aberthaw Power Station“ Jungtinė Karalystė toliau įrodinėjo, kad Įgyvendinimo sprendimo 2012/115/ES priedo C priedėlio C.1 lentelės 2 pastaboje nustatytos sąlygos buvo įvykdytos, todėl 1 200 mg/Nm3 išmetamo NOx ribinė vertė skaičiuojant įnašą į 2016 m. viršutinę ribą taikyta pagrįstai;
            
         
               (9)
            
            
               remdamasi pateikta papildoma informacija, Komisija nustatė, kad PLNP vis dar trūksta esminių duomenų apie kelis įrenginius ir todėl negalima visiškai įvertinti PLNP, visų pirma jame pateiktų duomenų nuoseklumo ir tikslumo, taip pat prielaidų ir skaičiavimų, pagal kuriuos nustatytas kiekvieno kurą deginančio įrenginio įnašas į išmetamųjų teršalų kiekio viršutines ribas;
            
         
               (10)
            
            
               galutinai įvertinusi Jungtinės Karalystės pateiktą PLNP, iš dalies pakeistą remiantis papildoma informacija, Komisija nustatė vieną pagrindinį elementą, kuris neatitinka taikomų nuostatų:
               
                           —
                        
                        
                           įrenginys „Aberthaw Power Station“ neatitinka Įgyvendinimo sprendimo 2012/115/ES priedo C priedėlio C1 lentelės 2 pastaboje nustatytų 1 200 mg/Nm3 išmetamo NOx kiekio ribinės vertės taikymo skaičiuojant šio įrenginio įnašą į PLNP viršutinę ribą 2016 m. sąlygų, todėl Komisija mano, kad ši išmetamųjų teršalų kiekio ribinė vertė taikyta nepagrįstai;
                        
                     
         
               (11)
            
            
               be to, Komisija nustatė, kad informacija apie 34 į PLNP įtrauktus įrenginius vis dar nenuosekli ir (arba) trūksta tam tikrų duomenų, visų pirma apie taikytas išmetamųjų teršalų kiekio ribines vertes bei apskaičiuotus ir praneštus įnašus į viršutines ribas. Įrenginių, kurių duomenys nenuoseklūs arba apie kuriuos duomenų trūksta, sąrašas pateiktas šio sprendimo priede;
            
         
               (12)
            
            
               todėl Komisija daro išvadą, kad Jungtinės Karalystės pateiktas PLNP, iš dalies pakeistas remiantis papildoma informacija, neatitinka Direktyvos 2010/75/ES 32 straipsnio 1, 3 ir 4 dalyse ir Įgyvendinimo sprendime 2012/115/ES pateiktų nuostatų;
            
         
               (13)
            
            
               todėl Jungtinės Karalystės pateiktas PLNP turėtų būti atmestas,
            
         PRIĖMĖ ŠĮ SPRENDIMĄ:
   1 straipsnis
   1.   Pereinamojo laikotarpio nacionalinis planas, kurį pagal Direktyvos 2010/75/ES 32 straipsnio 5 dalį Jungtinė Didžiosios Britanijos ir Šiaurės Airijos Karalystė 2012 m. gruodžio 14 d. pateikė Komisijai, neatitinka Direktyvos 2010/75/ES 32 straipsnio 1, 3 ir 4 dalyse ir Įgyvendinimo sprendime 2012/115/ES nustatytų reikalavimų, todėl atmetamas.
   2.   Jei Jungtinė Didžiosios Britanijos ir Šiaurės Airijos Karalystė ketina įgyvendinti pereinamojo laikotarpio nacionalinį planą, ji turi imtis visų būtinų priemonių, kad persvarstytoje plano versijoje pašalintų trūkumus, susijusius su šiais elementais:
   
               a)
            
            
               dėl įrenginio „Aberthaw Power Station“, kurio įnašas į bendrą PLNP NOx viršutinę ribą yra didelis, – patikslintų išmetamųjų teršalų kiekio ribinę vertę, taikytą skaičiuojant jo įnašą į NOx kiekio viršutinę ribą 2016 m.; kad šiam įrenginiui būtų galima taikyti 1 200 mg/Nm3 išmetamų teršalų kiekio ribinę vertę, Jungtinė Didžiosios Britanijos ir Šiaurės Airijos Karalystė turi įrodyti, kad metinė vidutinė šiuose įrenginiuose naudoto kietojo kuro lakiųjų junginių dalis PLNP atskaitos metais buvo mažesnė nei 10 %, kaip nustatyta Įgyvendinimo sprendimo 2012/115/ES priedo C priedėlio C1 lentelės 2 pastaboje;
            
         
               b)
            
            
               dėl šio sprendimo priede išvardytų įrenginių – pateiktų trūkstamus duomenis ir ištaisytų arba paaiškintų visus abejotinus klausimus, kad būtų užtikrintas visiškas pereinamojo laikotarpio nacionaliniame plane pateiktos ir jį rengiant naudotos informacijos nuoseklumas; tuo tikslu būtina atsižvelgti į Komisijos Jungtinei Didžiosios Britanijos ir Šiaurės Airijos Karalystei 2013 m. birželio 3 d. ir 2013 m. rugsėjo 10 d. išsiųstuose raštuose pateiktus prašymus pateikti išsamius paaiškinimus.
            
         2 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2013 m. gruodžio 12 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 334, 2010 12 17, p. 17.
   
      (2)  Ares(2012) 1500959.
   
      (3)  2012 m. vasario 10 d. Komisijos įgyvendinimo sprendimas 2012/115/ES, kuriuo nustatomos taisyklės, susijusios su Europos Parlamento ir Tarybos direktyvoje 2010/75/ES dėl pramoninių išmetamų teršalų nurodytais pereinamojo laikotarpio nacionaliniais planais (OL L 52, 2012 2 24, p. 12).
   
      (4)  2001 m. spalio 23 d. Europos Parlamento ir Tarybos direktyva 2001/80/EB dėl tam tikrų teršalų, išmetamų į orą iš didelių kurą deginančių įrenginių, kiekio apribojimo (OL L 309, 2001 11 27, p. 1).
   
      (5)  Ares(2013) 1635147.
   
      (6)  Ares(2013) 2381277.
   
      (7)  Ares(2013) 2381361.
   
      (8)  Ares(2013) 2381402.
   
      (9)  Ares(2013) 2972980.
   
      (10)  Ares(2013) 3015778.
   
      (11)  Ares(2013) 3155496.
   
      PRIEDAS
      
         1 STRAIPSNIO 2 DALIES B PUNKTE NURODYTŲ ĮRENGINIŲ SĄRAŠAS
      
      
                  PLNP nurodytas įrenginio numeris
               
               
                  Įrenginio pavadinimas
               
            
                  9
               
               
                  Great Coates Works LCP 62
               
            
                  10
               
               
                  Great Coates Works LCP 63
               
            
                  11
               
               
                  Great Coates Works LCP 96
               
            
                  12
               
               
                  Grangemouth Polimeri Europa UK
               
            
                  13
               
               
                  Port of Liverpool CHP - GT
               
            
                  16
               
               
                  Aylesford CHP1
               
            
                  17
               
               
                  Aylesford CHP2
               
            
                  18
               
               
                  Kinneil Stack A1 (B-101)
               
            
                  28
               
               
                  Burghfield Generation Site
               
            
                  37
               
               
                  Cheshire CHP
               
            
                  38
               
               
                  Chickerall Generation Site
               
            
                  44
               
               
                  Wansborough Mill
               
            
                  46
               
               
                  Didcot B Module 6
               
            
                  47
               
               
                  Dow CHP
               
            
                  49
               
               
                  Dalry DSM CHP
               
            
                  58
               
               
                  Ratcliffe on Soar Power Station
               
            
                  68
               
               
                  Grimsby CHP1
               
            
                  71
               
               
                  Hythe CHP1
               
            
                  72
               
               
                  Hythe Package Boilers
               
            
                  73
               
               
                  Indian Queens
               
            
                  81
               
               
                  Keadby Power Station GT3
               
            
                  84
               
               
                  Little Barford Power Station Module 1A
               
            
                  85
               
               
                  Little Barford Power Station Module 1B
               
            
                  99
               
               
                  Sellafield Site Gas Turbine 1
               
            
                  100
               
               
                  Sellafield Site Gas Turbine 2
               
            
                  101
               
               
                  Sellafield Site Gas Turbine 3
               
            
                  102
               
               
                  Sellafield Site Auxiliary Boiler
               
            
                  103
               
               
                  Wilton Power Station
               
            
                  107
               
               
                  Solvay Interox Ltd
               
            
                  120
               
               
                  INEOS Infrastructure (Grangemouth) Ltd Boilers 9 & 10
               
            
                  121
               
               
                  INEOS Infrastructure (Grangemouth) Ltd Boilers 11, 12 & 13
               
            
                  124
               
               
                  Redcar Power Station Boiler
               
            
                  128
               
               
                  Wilton Olefin Boiler
               
            
                  129
               
               
                  North Tees No. 1 Aromatics Plant